open-index/open-wikipedia-markdown huggingface dataset:
Giedrė (atlikėja)

**Giedrė** **Kilčiauskienė** (merg. pavardė **Vitkauskaitė**, sceninis vardas **Giedrė**; g. 1979 m. kovo 6 d.) – Lietuvos dainininkė, kompozitorė, dainų autorė ir pedagogė. Išgarsėjusi kaip grupių „Empti“ ir „Pieno lazeriai“ vokalistė, Giedrė vėliau įsitvirtino kaip solistė. Dainininkė kuria ir atlieka tiek popmuzikos, tiek elektronikos, tiek ir džiazo bei alternatyviosios muzikos kūrinius.

## Biografija
Bekurdama muziką ir bedainuojama pogrindinėse jaunimo, o vėliau ir žinomose grupėse, Giedrė mokėsi Vilniaus Juozo Tallat-Kelpšos konservatorijoje ir Vilniaus kolegijoje, ten baigė populiariosios muzikos atlikėjos specialybę. Dainininkė taip pat 2012 m. Lietuvos edukologijos universitete baigė ir edukologijos studijas, tad iki šiol užsiima pedagogine veikla. Žymiausia jos mokinė – Justė Arlauskaitė-Jazzu.

## Muzikinė karjera grupėse
1995 m. Giedrė pradėjo savo muzikinę karjerą pogrindinėse grupėse „Muse-sick“ ir „Dogbones“ (su ja įdainavo savo pirmąjį albumą „323“), o nuo 1997 m. prisijungė į „Sumerland“ veiklą.

### ''Empti''
Atlikėjos vardas plačiai nuskambėjo devintojo dešimtmečio pabaigoje, kai ji tapo elektroninės ir alternatyvios muzikos grupės „Empti“ vokaliste. Būtent su Giedrės prisijungimu kolektyvas susilaukė didžiausio dėmesio – 1999 m. įrašytas ir išleistas albumas „Estrada“ buvo itin populiarus ir, anot muzikologų, pelnė lietuviškos muzikos šedevro reputaciją. Grupei darbas atnešė tris „Bravo“ statulėles. 

Po greito antrojo albumo pasirodymo grupė iširo, jos duetas pasuko skirtingais kūrybiniais keliais. Giedrei gimė dukra, tad teko pasiimti atostogas. Visgi 2008 m. grupė surengė kelis sugrįžimo koncertus, taip kolektyvas 2009 m. laimėjo „Pravda“ apdovanojimą „Metų sugrįžimo“ kategorijoje. Nepaisant to, kad kurį laiką grupės veikla buvo nutrūkusi, dainos iki šiol yra laikomos vienais svarbiausiais lietuviškos elektroninės muzikos pavyzdžiais. 

### ''Pieno lazeriai''
Pradėjusi dainavimo pedagogės darbą ir sulaukusi mokinės Jazzu kvietimo, apie 2005 m. Giedrė prisijungė prie grupės „Pieno lazeriai“. Kolektyvas, derindamas džiazą, elektroniką ir eksperimentinius skambesius, retro muzikos citatas, absurdą, turėjo didelį poveikį Lietuvos muzikos scenai. Kaip vokalistė, Giedrė tapo viena iš centrinių grupės ir visos alternatyvios lietuviškos muzikos figūrų, jos autorinės dainos 2006 m. nugulė į antrąjį grupės albumą „Kitchen“. „Pieno lazerių“ veikloje atlikėja dalyvavo iki grupės iširimo 2010 m.

### Kiti projektai
Išėjusi iš grupių, Giedrė dalyvavo „Blue in Bossa“ bei „Jazz miniatures“ projektuose, su pastarąja grupe įrašė 10 klasikinio džiazo kūrinių, kuriuos išleido albume, pavadintu pagal kolektyvo pavadinimą. Taip pat dalyvavo džiazo festivaliuose Liuksemburge, Turkijoje, Didžiojoje Britanijoje, Švedijoje, Vokietijoje.

## Solinė karjera
Po karjeros grupėse, Giedrė sėkmingai pradėjo plėtoti solinę karjerą ir iki šiol yra išleidusi 5 studijinius albumus.

### Diskografija

#### Studijiniai albumai

#### Singlai

## Apdovanojimai ir nominacijos

### Grupinės karjeros įvertinimai:

### Solinės karjeros įvertinimai:

## Išnašos
Tristan da Silva

**Tristanas da Silva** (, g. ) – Vokietijos-Brazilijos krepšininkas, rungtyniaujantis NBA lygoje besivaržančioje Orlando „Magic“ komandoje. Žaidė universitetinį krepšinį Kolorado „Buffaloes“ komandoje.

## Ankstyvasis gyvenimas
Gimė ir užaugo Miunchene, Vokietijoje, tėvo brazilo ir motinos vokietės šeimoje.

## Karjera universitete
2020 m. balandžio mėn., COVID-19 viduryje, įsipareigojo žaisti krepšinį Kolorado „Buffaloes“ (Kolorado universitetas Boulderyje) komandoje.

Paskutinį sezoną Kolorade Da Silva vidutiniškai pelnė po 16,0 taško, atkovojo po 5,1 kamuolio, atliko po 2,4 rezultatyvaus perdavimo ir pataikė 39,5 proc. tritaškių.

## Profesionali karjera

### Orlando „Magic“ (2024–dabar)
2024 m. NBA naujokų biržoje Orlando „Magic“ pasirinko jį 18-uoju šaukimu. 2024 m. liepos 6 d. pasirašė naujoko sutartį.

Da Silva debiutavo ekipoje 2024 m. spalio 23 d., per 116:97 pergalę prieš Majamio „Heat“.

## Statistika

### NBA
#### Reguliarusis sezonas

### Universitetas

|-
| style="text-align:left;"|2020–21
| style="text-align:left;"|Koloradas
| 24 || 0 || 9.3 || **.529** || .267 || .583 || 1.0 || .3 || .3 || .1 || 2.7
|-
| style="text-align:left;"|2021–22
| style="text-align:left;"|Koloradas
| 31 || 31 || 28.3 || .479 || .373 || .797 || 3.5 || 2.0 || .6 || .5 || 9.4
|-
| style="text-align:left;"|2022–23
| style="text-align:left;"|Koloradas
| **35** || 33 || 30.9 || .496 || .394 || .755 || 4.8 || 1.3 || **1.3** || .4 || 15.9
|-
| style="text-align:left;"|2023–24
| style="text-align:left;"|Koloradas
| 34 || **34** || **33.8** || .493 || **.395** || **.835** || **5.1** || **2.4** || 1.1 || **.6** || **16.0**
|- class="sortbottom"
| style="text-align:center;" colspan="2"|Karjera
| 124 || 98 || 26.9 || .493 || .386 || .786 || 3.8 || 1.6 || .9 || .4 || 11.7
|}

## Asmeninis gyvenimas
Vyresnysis brolis Oskaras (*Oscar da Silva*) profesionaliai rungtyniauja Miuncheno „Bayern“ komandoje. Jų tėvas, prieš emigruodamas į Vokietiją, buvo profesionalus boksininkas ir Miunchene turi brazilišką restoraną. Moka penkias kalbas: vokiečių, portugalų, ispanų, prancūzų ir anglų.

Turėdamas dvigubą (Vokietijos ir Brazilijos) pilietybę, galėjo pasirinkti atstovauti vienai iš šalių tarptautinėse varžybose. 2025 m. tapo Vokietijos rinktinės žaidėju.

## Pasiekimai
* Europos krepšinio čempionatas:  1 vieta (2025 m.)

## Išnašos

## Nuorodos
* Tristan da Silva NCAA profilis „Sports Reference“
Aukščio įkaitai

**Aukščio įkaitai** () – 2025 m. amerikiečių veiksmo trileris, kurį režisavo Mel Gibson. Vaidina Mark Wahlberg, Michelle Dockery ir Topher Grace.

Lietuvos kino teatruose pasirodė 2025 m. sausio 31 d. Jis sulaukė neigiamų kritikų vertinimų.

## Siužetas
Pilotas per Aliaskos dykynę gabena oro pajėgų maršalą ir bėglį, tačiau kyla abejonių dėl lėktuve esančių asmenų tapatybės ir ketinimų.

## Vaidmenys

: *Aktorius – veikėjas*

* Mark Wahlberg – *Pilot*
* Michelle Dockery – *Madolyn Harris*
* Topher Grace –  *Winston*

## Filmo gamyba
2020 m. gruodį Jared Rosenberg scenarijus „Aukščio įkaitai“ (*Flight Risk*) buvo išrinktas į metų „juodąjį sąrašą“, kuriame atsiduria labiausiai mėgstami dar nesukurti Holivudo scenarijai. 2023 m. gegužę pranešta, kad filmą režisuos Mel Gibson, o pagrindinį vaidmenį atliks Mark Wahlberg.

2023 m. birželį Las Vegase prasidėjo pagrindiniai filmavimo darbai. Taip pat filmuota Nevadoje ir Aliaskoje.

## Atsiliepimai
Recenzijų suvestinėje „Rotten Tomatoes“ 26 % iš 96 kritikų atsiliepimų yra teigiami, o vidutinis įvertinimas – 4,5/10. „Metacritic“, kuri naudoja svertinį vidurkį, remdamasi 28 kritikais, filmui skyrė 38 balus iš 100 galimų, o tai reiškia, kad vertinimai yra „iš esmės nepalankūs“.

## Nuorodos
* 
* 
* 
## Išnašos
Omran Haydary

**Omranas Hajdaris** (; g. 1998 m. sausio 13 d.) – futbolininkas, Afganistano rinktinės saugas, puolėjas. Gimė Afganistane, gyveno Nyderlanduose. Vėliau jam suteikta Nyderlandų pilietybę. Pasirinko atstovauti Afganistano rinktinei.

## Karjera
Kitados priklausė Kerkradės „Roda“ klubo jaunimo ugdymo sistemai.

2017 m. persikėlė į „Emmen“. 2017–2018 m. sezone Eerste divisie (II pakopa) sužaidė penkiolika susitikimų ir pelnė keturis įvarčius.

Nuo 2018 m. priklausė „Dordrecht“ klubui. 2018–2019 m. sezone Eerste divisie (II pakopa) sužaidė šešiolika susitikimų ir pelnė du įvarčius.

2019 m. perėjo į Grudziondzo „Olimpia“ (Lenkija). Pirmoje lygoje (II pakopa) per 20 rungtynių pelnė 12 įvarčių, atliko 2 rezultatyvius perdavimus.

Vėliau persikėlė į Ekstraklasoje žaidusią Gdansko „Lechia“. Šiam klubui priklausė tris sezonus, bet įsitvirtinti pagrindinėje sudėtyje nepavyko. 2022 m. nuomos pagrindais persikėlė į Gdynės „Arka“ komandą. Pirmoje lygoje per 29 rungtynes pelnė 9 įvarčius ir atliko 4 rezultatyvius perdavimus.

Nuo 2023 m. vasaros priklasuė Kutaisio „Torpedo“ (Sakartvelas). 2024 m. pradžioje nuomos pagrindais perėjo į „Samtredia“. Nuo 2024 m. vasaros priklausė „Samtredia“. 2024 m. sezone Erovnuli (nacionalinėje lygoje) per 18 rungtynių pasižymėjo keturiais įvarčiais ir dviem rezultatyviais perdavimais.

### „Sūduvos“ klubas
2025 m. sausio 30 d. pranešta, kad futbolininkas atstovaus „Sūduvos“ klubui.

2025 m. vasario 20 d. pranešta, kad draugiškose rungtynėse futbolininkas patyrė kelio traumą ir buvo atlikta operacija.

2026 m. kovo 15 d. sužaidė pirmąsias rungtynes TOPLYGA rungtynėse prieš FC Hegelmann. Susitikimą pradėjo kaip atsarginis, o aikštėje pasirodė po keitimo rungtynių pabaigoje (70 min.) vietoje Fausto Steponavičiaus. Rungtynės baigėsi nulinėmis lygiosiomis (0–0).

## Statistika
; A lygos statistika

Spalvų reikšmės:
:  Ekipa žaidė A lygoje;

## Rinktinė
2018 m. rugpjūčio 19 d. debiutavo nacionalinėje rinktinėje draugiškose rungtynėse prieš Palestiną. Susitikimas baigėsi nulinėmis lygiosiomis (0-0).

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Nikita Komissarov

**Nikita Komisarovas** (; g. 2000 m. balandžio 25 d.) – Estijos futbolininkas, saugas. Atstovavo Estijos jaunimo rinktinėms.

## Karjera
Karjeros pradžioje atstovavo įvairiems klubams gimtinėje. Profesionalo karjerą pradėjo Talino „TJK Legion“.

2018 m. persikėlė į Talino „Floros“ klubą. Rungtyniavo klubo jaunimo komandose. 2019 m. vasarą nuomos pagrindais perleistas FC Kuressaare. Meistriliiga per 19 rungtynių pasižymėjo dviem įvarčiais bei dviem rezultatyviais perdavimais.

Nuo 2022 m. priklausė JK Nõmme Kalju. Atstovaudamas šiam klubui iš viso sužaidė 106 rungtynes, pelnė 14 įvarčių bei atliko 16 rezultatyvių perdavimų.

### FA Šiauliai
2025 m. sausio 30 d. tapo žinoma, kad atstovaus FA Šiauliai.

2025 m. kovo 2 d. oficialiai debiutavo klube A lygos rungtynėse prieš FK Panevėžys. Šiauliečiai palaužė varžovus rezultatu 3-1. Futbolininkas aikštėje pasirodė 83 minutę po keitimo vietoje Bernadro Silvos.

2025 m. kovo 8 d. pelnė pirmąjį savo įvartį A lygos rungtynėse prieš Alytaus „Dainavą“. Rezultatas buvo lygus (1-1), o po keitimo pasirodęs Komisarovas 82 minutę išvedė šiauliečius į priekį (2-1). Persvaros išlaikyti nepavyko, o rungtynės baigėsi rezultatyviomis lygiosiomis (2-2).

2026 m. sausio 2 d. tapo žinoma, kad futbolininkas paliko „Šiaulius“.

### FK Minija
2026 m. vasario 13 d. oficialiai pranešta, kad futbolininkas atstovavus Kretingos „Minijai“.

## Statistika
; A lygos statistika

Spalvų reikšmės: 
: rungtyniavo A lygoje;

## Laimėjimai
* TBA

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Mesaimeer SC

**„Mesaimeer SC“** bei **„Al-Mesaimeer SC“** () – Kataro futbolo klubas iš Mesaimyro. 

## Istorija
Klubas įkurtas 1996 m. Dohoje kaip **Al-Nahda Sports Club**. 1998 m. pervadintas ir tapo **Al-Shoala**. 2000 m. iš šalies sostinės Dohos persikėlė į Mesaimyrą.

Nuo 2004–2005 m. sezono rungtyniavo Antrame divizione (II pakopa). 2014–2015 m. sezone Antrame divizione iškovojo antrą vietą ir pateko į pajėgiausią šalies futbolo lygą.

2015–2016 m. sezone debiutavo Qatar Stars League. Liko keturioliktoje vietoje ir iškrito į žemesnį divizioną.

Nuo 2016–2017 m. sezono žaidė Antrame divizione (II pakopa).

; Pavadinimų kaita
* 1996 : Al-Nahda Sports Club
* 1998 : Al-Shoala Sports Club
* 2004 : Al-Mesaimeer Sports Club

## Pasiekimai
;  Antrasis divizionas (II)
* Laimėtojai (0): 

## Sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

; Aprangos gamintojai
*  Legea (metai nežinomi);
*  Kelme (metai nežinomi);

## Garsesni žaidėjai
; Žaidėjai, atstovavę Kataro nacionalinei rinktinei
*  Hamad Al-Obaidi, atraminis saugas;
*  Nasser Nabil Salem, gynėjas;
; Užsieniečiai
*  Moumouni Darankoum, atraminis saugas;
*  Abdulla Baba Fatadi, saugas;
*  Yaseen Al-Bakhit, saugas;
*  Mohammad Nouri, saugas;
*  Axel Méyé, puolėjas;

## Išnašos

## Nuorodos
* Oficiali klubo svetainė
* SOCCERWAY 
* FLASHSCORE 
* Transfermarkt 
* Globalsportsarchive
Al-Waab SC

**„al Waab SC“** bei **„Al Waab SC“** () – Kataro futbolo klubas iš Vabo, vieno iš Dohos rajonų. 

## Istorija
Klubas įkurtas 2014 m. kaip **Al Nasr Sports Club**. 2019 m. pervadintas it tapo **Al-Waab Sports Club**.

Nuo 2019–2020 m. sezono rungtyniavo Antrame divizione (II pakopa).

## Pasiekimai
;  Antrasis divizionas (II)
* Laimėtojai (0): 

## Sezonai

## Spalvinė gama

## Apranga
; Sportinės aprangos pokyčiai.
* Namuose žaidžia purpurine apranga. 

; Aprangos gamintojai
*  Joma (metai nežinomi)

## Garsesni žaidėjai
; Žaidėjai, atstovavę Kataro nacionalinei rinktinei
*  Abdulrahman Mesbeh Al-Meamari, gynėjas;
*  Mohammed Mubarak Budawood, vartininkas;
; Užsieniečiai
*  Ahed Al-Mashaiki, atraminis saugas;

## Išnašos

## Nuorodos
* [ Oficiali klubo svetainė]
* Kataro FA svetainė
* SOCCERWAY 
* FLASHSCORE 
* Transfermarkt 
* Globalsportsarchive
Antalieptės tiltas (reikšmės)

**Antalieptės tiltas ** – panašiu vardu vadinami tiltai Zarasų rajono savivaldybėje, Antalieptės miestelyje ar apylinkėse, nutiesti per Šventąją; tilto (liepto) vaizdinys panaudotas Antalieptės herbe:
* Antalieptės tiltas – kelių tiltas, stovintis Antalieptės pakraštyje, kelyje ,
* Antalieptės kabamasis tiltas – pėsčiųjų tiltas, kabantis Antalieptės centre, bažnyčios prieigose,
* Antalieptės tvenkinio tiltas – kelių tiltas, stovintis kelyje , kertantis Antalieptės tvenkinį,
* Antalieptės HE tiltas – tiltas per hidroelektrinės užtvanką kelyje .
Al-Namrood

**Al-Namrood** () – Saudo Arabijos juodojo metalo grupė, susikūrusi 2008 m.

Grupės pavadinimas „Nimrodas“ reiškia biblinį personažą, o grupė pasirinko šį pavadinimą kaip pasipriešinimo religijai formą. Nariai yra anonimiški, nes už jų identifikavimą Saudo Arabijos valdžios institucijos gali juos nubausti mirties bausme.

Šiuo metu pasirašę sutartį su Kanadoje įsikūrusia įrašų kompanija „Shaytan Productions“.

## Diskografija

### Studijiniai albumai

* *Astfhl Al Thar* (2009 m., استُفحِل الثأر)
* *Estorat Taghoot* (2010 m., أُسطورة طاغوت)
* *Kitab Al Awthan* (2012 m., كتابُ الأوثان)
* *Heen Yadhar Al Ghasq* (2014 m., حينَ يَظهر الغسق)
* *Diaji Al Joor* (2015 m., دياجي الجور)
* *Enkar* (2017 m., إنكار)
* *Wala'at* (2020 m., ولاءات)
* *Worship The Degenerate* (2022 m.)
* *Al Aqrab* (2024 m., الأقرب)

### Singlai ir minialbumai

* *Atbaa Al-Namrood* (2008 m., أتباع النمرود)
* *Jaish Al-Namrood* (2013 m., جيش النمرود
* *Ana Al Tughian* (2015 m., أنا الطُغيان)
* *Beat The Bastards* (2015 m.)
* *Bleached Bones* (2016 m.)
* *Hell On Earth* (2018 m.)

### Dainų rinkiniai

* *Ten Years of Resistance* (2018 m.)

## Išnašos
Antalieptės tiltas

**Antalieptės tiltas** – kelių tiltas, nutiestas per Šventąją, stovintis Zarasų rajone, Antalieptės miestelio šiaurės vakariniame pakraštyje, kelyje . Antalieptės herbe pavaizduotas tiltas.

Pirmasis tiltas siejamas su Antalieptės basųjų karmelitų vienuolyno įsikūrimu. Vienuoliai pastatė lieptą per Šventąją, norėdami susisiekti su kaimo gyventojais. Tarpukaryje miestelio viduryje, ties bažnyčia, dabartinėje Daugailių gatvėje buvo pastatytas tvirtas medinis tiltas. Per jį važiavo automobiliai, kursavo reisinis autobusas („koncesija“). Amžininkų prisiminimu, nuo upės į stačią įkalnę Daugailių pusėje įvažiuoti autobusui kartais būdavę sudėtinga, todėl jam pagelbėdavę keleiviai, išlipę jį pastumti.

Pastačius Antalieptės HE jėgainę, daugėjant automobilių, šalia supiltas kelio pylimas miesteliui apvažiuoti. 1968 m. pastatytas gelžbetoninis tiltas, nuo senojo nutolęs per 300 m į žemupio pusę. Mediniu tiltu toliau naudojosi gyventojai, važiavo lengvieji automobiliai. 1986 m. jis išardytas pastačius kabamąjį tiltą pėstiesiems.

Šiuolaikinis tiltas dviejų eismo juostų, su abiem šalitilčiais, vienos angos. Statinio perdanga monolitinė, su gembėmis galuose, atremta į kolonines atramas.

## Šaltiniai

## Nuorodos

* Šventosios upė prie Antalieptės miestelio, XX a. *epaveldas.lt*
* Lietuva senose fotografijose. Medinis tiltas Antalieptėje per Šventąją, 1915 -1918 m. *facebook.com* (nuotrauka)
* Vytautas Indrašius. Antalieptės kraštas: vietovių istorinės apybraižos. – Vilnius: LNRS, 2008–2009.
Antalieptės kabamasis tiltas

**Antalieptės kabamasis tiltas** – kabamasis tiltas, stovintis Antalieptėje, Zarasų rajone, skirtas pėstiesiems pereiti Šventosios upę miestelio centre, Šv. Kryžiaus Atradimo bažnyčios ir vienuolyno prieigose. Vietinių gyventojų pramintas „beždžionių tiltu“.

Medinis tiltas pakabintas ant metalinių įtemptų lynų, kuriuos laiko krantuose įbetonuoti atraminiai stulpai. Pastatytas 1986 m. vietoje čia stovėjusio medinio kelių transporto tilto. Automobiliai Šventąją pervažiuoja betoniniu Antalieptės tiltu. 1999 m. kabamasis tiltas įrašytas į istorijos – technikos paveldo objektų sąrašą.

2021 m. tiltas kapitališkai suremontuotas, atnaujinant statinio konstrukcijas bei įrengiant apšvietimą.

Kuriant Antalieptės herbą, pasirinktas tilto (liepto) vaizdinys.

## Šaltiniai

## Nuorodos

* Antalieptės kabantis tiltas per Šventąją *pamatyklietuvoje.lt*
Lenkijos administracinis suskirstymas

**Lenkijos administracinis suskirstymas** – Lenkijos suskirstymas į administracinius-teritorinius vienetus. Pagrindiniai šalies teritoriniai vienetai yra Lenkijos vaivadijos, kurių yra 16. 2025 m. vaivadijose buvo 380 apskričių (pavietai), apskrityse – 2479 valsčiai (gminos).

## Vaivadijos

Lenkija suskirstyta į 16 vaivadijų:

## Apskritys

Šalyje yra 380 apskričių (pavietų), tarp jų 66 miestai-apskritys. Atskirose vaivadijose apskričių skaičius svyruoja nuo 12 iki 42.

## Šaltiniai

## Nuorodos
* Poland: Administrative Division (Citypopulation.de)
Lenkijos apskritys

**Lenkijos apskritys** (arba pavietai, ) – antrojo lygmens Lenkijos administraciniai-teritoriniai vienetai, pavaldūs vaivadijoms. 2025 m. šalyje yra 380 apskričių.

## Istorija

Lenkijos apskričių pradžia siekia XIV a. ATR laikais sudarytos apskritys gyvavo ne tik iki 1795 m. ATR padalijimo, bet ir vėliau, jau Rusijos imperijoje, Lenkijos kongreso karalystėje. Po I pasaulinio karo apskritys sudarytos jau nepriklausomoje Lenkijos Respublikoje, kur gyvavo iki 1975 m., kai buvo sudarytos 49 mažesniosios vaivadijos. Lenkijos apskritys atkurtos per 1999 m. reformą, kai 49 vaivadijos sustambintos iki 16, o vaivadijose sudarytos dabartinės apskritys.

## [[Didžiosios Lenkijos vaivadija]]

## [[Kujavijos Pamario vaivadija]]

## [[Liublino vaivadija]]

## [[Liubušo vaivadija]]

## [[Lodzės vaivadija]]

## [[Mazovijos vaivadija]]

## [[Mažosios Lenkijos vaivadija]]

## [[Opolės vaivadija]]

## [[Pakarpatės vaivadija]]

## [[Palenkės vaivadija]]

## [[Pamario vaivadija]]

## [[Silezijos vaivadija]]

## [[Švento Kryžiaus vaivadija]]

## [[Vakarų Pamario vaivadija]]

## [[Varmijos Mozūrų vaivadija]]

## [[Žemutinės Silezijos vaivadija]]

## Šaltiniai

## Nuorodos
* Poland: Administrative Division (Citypopulation.de)
* Counties of Poland (Statoids.com)
August Gailit

**Augustas Gailitas** (; 1891 m. sausio 9 d. Sangastė (šalia Valgos), Rusijos imperija – 1960 m. lapkričio  5 d. Erebru, Švedija) – latvių kilmės estų rašytojas.

## Biografija
Latvijoje ir Estijoje užsiėmė žurnalistiniu darbu. Prisijungė prie 1917 m. įsteigtos rašytojų avangardistų grupės „Siuru“. Buvo apsistojęs Vokietijoje, Prancūzijoje, Italijoje, o 1944 m. emigravo į Švediją.

Sukūrė novelių, istorinių romanų, apysakų. Garsiausiu rašytojo kūriniu laikomas 1928 m. išleistas novelių romanas „Tomas Nipernadis“ (*Toomas Nipernaadi*). Šioje knygoje nupasakojamas romantiškas rašytojo bastūno gyvenimas, perteikiamas nevaržomo gyvenimo džiugesys. Pagal romaną pastatyta spektaklių, kino filmas.

A. Gailito darbams būdinga fantastika, humoras, žymu polinkis į neoromantizmą, esama grotesko bruožų.

## Bibliografija
* Šėtono karuselė (*Saatana karusell*), novelių rinkinys, 1917 m., 
* Pasakų šalis (*Muinasmaa*), istorinis romanas, 1918 m.,
* Keliaujantys riteriai (*Rändavad rüütlid*), novelių rinkinys, 1919 m., 
* Idiotas (*Idioot*), novelių rinkinys, 1924 m., 
* Iki ryto (*Vastu hommikut*), novelių rinkinys, 1926 m.,
* Tomas Nipernadis (*Toomas Nipernaadi*), novelių romanas, 1928 m., lietuvių kalba išleistas 1938, 1951 ir 1971 m.,
* Tėvų šalis (*Isaade maa*), istorinis romanas, 1935 m.,
* Vėsi jūra (*Karge meri*), istorinis romanas, 1938 m.,
* Ekė Moras (*Ekke Moor*), istorinis romanas, 1941 m.,
* Paskutinis romantikas (*Viimne romantik*), novelių rinkinys, 1949 m., 
* Per neramų vandenį (*Üle rahute vee*), istorinis romanas, 1951 m.,
* Ar prisimeni, mano meile? (*Kas mäletad, mu arm?*), trijų tomų apysaka, 1951–1959 m.

## Išnašos
Antalieptės pušis

**Antalieptės pušis** – išskirtinis medis Zarasų rajone, Antalieptėje. Pušis augo brandžiame pušyne, 170 m į šiaurės vakarus nuo Antalieptės HE, miestelio kapinių vakariniame pakraštyje, netoli vartų ir mūrinės kapinių koplytėlės. Pažymėta Gražutės regioninio parko turistiniame žemėlapyje.

1986 m. medis paskelbtas gamtos paminklu. Pušis buvo 23 m aukščio, su 1,1 m skersmens kamienu.

Zarasų rajono savivaldybės tarybos 2016 m. spalio 28 d. sprendimu Nr. T-241, Antalieptės pušis buvo paskelbta savivaldybės saugomu gamtos paveldo objektu. Valstybinės saugomų teritorijų tarnybos duomenimis, Antalieptės pušis buvo 19 m aukščio, pastaraisiais metais – sunykęs gamtos paveldo objektas.

## Šaltiniai
Julia Gillard

**Julia Eileen Gillard** (g. 1961 m. rugsėjo 29 d. Barije, Jungtinė Karalystė) – Australijos politikė, 27-oji Australijos ministrė pirmininkė, 2010-2013 m. vadovavusi Leiboristų partijai (ALP).

## Biografija
Užaugo Adelaidėje. 1998-2013 m. buvo parlamento narė (atstovavo Viktorijos valstijos Laloro rajonui). Ji taip pat buvo 13-oji Australijos ministro pirmininko pavaduotoja 2007-2010 m., vadovaujant Kevinui Ruddui. Ji yra pirmoji ir vienintelė moteris Australijos istorijoje, užėmusi abu šiuos postus.

## Šaltiniai
Toksikomanija

**Toksikomanija** ( + ) – priklausomybė, atsirandanti dėl vaistų ar kitų medžiagų, neįrašytų į narkotikų sąrašą, vartojimo, siekiant atsikratyti nemalonios fizinės ar psichinės būsenos arba apsvaigti. Būdingas lėtinis apsinuodijimas, psichinė bei fizinė priklausomybė. Labiausiai paplitusi medikamentinė toksikomanija, tai yra – migdomųjų, raminamųjų ar kitų psichotropinių vaistų vartojimas, rečiau pasitaiko nesaikingas stiprios arbatos arba kavos vartojimas bei nuodingų medžiagų (klijų, dažų) uostymas. 

Priskiriama prie priklausomybės ligų. 

## Šaltiniai
Kipregelis

**Kipregelis** (iš  – 'ap(si)versti' ir *Regel* – 'liniuotė') – istoriškai naudotas geodezinis prietaisas, skirtas taškų padėčiai erdvėje identifikuoti, darant vietovės menzulinę nuotrauką.

Buvo naudojamas su menzula. Prietaiso komponentai – apie horizontalią ašį sukamas žiūronas, matuoti linijų poslinkiui skirtas vertikalus skritulys bei metalinė liniuotė, kuria braižomos kryptys menzulinėje planšetėje.

## Išnašos
LNK sporto parkas

**LNK sporto parkas** () – daugiafunkcis stadionas Rygos mieste, į pietryčius nuo miesto centro, kairiajame Dauguvos krante. Tai didžiausias privataus valdytojo stadionas Latvijoje.

## Istorija

Stadionas atidarytas 2022 m. rugpjūčio 9 d. Stadione 2023 m. yra žaidusi Latvijos moterų rinktinė, 2024 m. vyko s ir s finalo rungtynės.

## Šaltiniai
Bikėnų tiltas

**Bikėnų tiltas** – kelių tiltas, nutiestas per Šventosios upės ir Antalieptės marių santaką, stovintis Zarasų rajone, Salako seniūnijoje, Bikėnų kaime, kelyje , 3,5 km į pietus nuo Degučių, 6,5 km į šiaurės vakarus nuo Salako. Prie tilto kelias veda paaukštintu pylimu. Ties Bikėnais prasideda Antalieptės marių patvanka. Vakarų pusėje nuo tilto plyti tvenkinys, dešinėje – Šventosios senoji vaga su užutekiu, kur įsikūrusi vandens turistų stovyklavietė.

2015 m. Bikėnų tiltas per Šventąją buvo rekonstruotas: pakeistos kraštinės sijos ir pakloto konstrukcijos. Tilto ilgis – 28,42 m, plotis – 12,5 m.

Tiltas dviejų eismo juostų, su abiem šalitilčiais, vienos angos. Statinio perdanga skrspjūvyje dviejų dalių, atremta į kolonines atramas. Vakarų pusėje ji monolitinė briaunotoji plokštė, kurią sudaro dvi išilginės kintamo aukščio sijos su gembėmis galuose, sustiprintos skersinėmis sijomis. Rytų pusėje, nuo stovyklavietės, po kelio renovacijos perdanga išplatinta, padėjus atskiras lygias sijas, atremtas į kintamo aukščio rygelius. 

## Šaltiniai

## Nuorodos

* Zarasų krašto muziejus. Bikėnų tilto statybos, ~1960 m. *epaveldas.lt*
Marko Mandić

**Marko Mandičius** (; g. 1999 m. kovo 11 d.) – Serbijos futbolininkas, gynėjas.

## Karjera
Kitados tobulėjo Belgrado „Partizan“ jaunimo ugdymo sistemoje. Vėliau prisijungė prie Novi Sado „Vojvodina“ klubo, kur žaidė U19 komandoje. „Vojvodina“ klubo pagrindinėje komandoje nežaidė, tačiau nuomos pagrindais buvo perleistas Bečej 1918 ir Novi Sado „Kabel“.

2021–2022 m. sezone atstovavo OFK Bačka klubui, kuriame sužaidė 30 rungtynių, atliko vieną rezultatyvų perdavimą.

2022 m. prisijungė prie Novi Sado „Mladost GAT“. Superlygoje sužaidė 18 rungtynių ir atliko vieną rezultatyvų perdavimą.

Pusmetį praleido RFK Novi Sad 1921 klube, tačiau patyrė kelio raiščių traumą. Sužaidė 16 rungtynių ir pasižymėjo trimis rezultatyviais perdavimais.

Galiausiai, išvyko rungtyniauti į Bosniją ir Hercegoviną. Atstovavo Gabelos GOŠK. Premijer lygoje sužaidė 13 rungtynių ir pelnė vieną įvartį. 2024 m. lapkričio 30 d. pasižymėjo įvarčiu Premijer lygos rungtynėse prieš Posušje. Po tikslaus Mandičiaus smūgio 26 minutę GOŠK išsiveržė į priekį 1-0, o susitikimas baigėsi Gabelos klubo pergale rezultatu 2-1.

### FA Šiauliai
2025 m. sausio 31 d. tapo aišku, kad atstovaus FA Šiauliai.

2025 m. kovo 2 d. oficialiai debiutavo klube A lygos rungtynėse prieš FK Panevėžys. Šiauliečiai palaužė varžovus rezultatu 3-1.

2025 m. lapkričio 13 d. oficialiai paskelbta, kad pratęsta sutartis 2026 m. sezonui.

## Statistika
; A lygos statistika

Spalvų reikšmės:
:  rungtyniavo A lygoje;

## Laimėjimai
; TBA

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Galminių pilkapynai

**Galminių pilkapynai** – grupė pilkapynų Zarasų rajono savivaldybėje, Salako seniūnijoje, prie Galminių kaimo, į pietus nuo plento , apie 1,5 km į pietvakarius nuo Antalieptės tvenkinio tilto. Pilkapiai ir gretimos kultūros vertybės išsidėstę tvenkinio pusiasalyje iš šiaurės į pietus, apie 1 km ribose (pagal Kultūros vertybių registro klasifikaciją):

* Galminių pilkapynas III (kodas 24101, nuo 1997 m.), šalia iš rytų – Galminių kaimo senosios kapinės (kodas 21211, nuo 2004 m.)
* Galminių pilkapynas IV (kodas 25188, nuo 2000 m.)
* Galminių pilkapynas, vad. Švedkapiais (kodas 5703, nuo 1992 m.)
* Galminių pilkapynas II, vad. Švedkapiais (kodas 16298, nuo 1993 m.), šalia iš rytų – Galminių piliakalnis
* Galminių pilkapynas V (kodas 25506, nuo 2001 m.)
* Galminių pilkapynas VI (kodas 25507, nuo 2001 m.)

## Šaltiniai
Isaiah Hartenstein

**Aizėja Hartenštainas** (, g. 1998 m. gegužės 5 d.) – Vokietijos-JAV krepšininkas, žaidžiantis NBA lygoje besivaržančioje Oklahoma Sičio „Thunder“ komandoje.

## Karjera
Karjerą pradėjo Vokietijos krepšinio lygoje besivaržančioje Kvankenbriuko „Artland Dragons“ komandoje.

2015 m. rugpjūtį pasirašė sutartį su Kauno „Žalgiriu“, tačiau buvo atgal išnuomotas į Kvakenbriuko komandą ir prie „Žalgirio“ prisijungė tik 2016 m. Rungtyniaudamas Kauno komandoje jis 2017 m. tapo LKL ir KMT čempionu.

2017 m. NBA naujokų biržoje 43-iuoju šaukimu jį pasirinko Hiustono „Rockets“ komanda. 2018 m. liepos 25 d. jis pasirašė NBA sutartį su „Rockets“.

## Nacionalinė rinktinė
Atstovavo Vokietijos jaunimo krepšinio rinktinei 2014 m. Europos jaunimo iki 16 metų čempionate bei 2015 m. Europos jaunimo iki 18 metų čempionate. Taip pat rinktinei atstovavo 2016 m. Europos jaunimo iki 18 metų čempionate, kuriame atvedė komandą į ketvirtą vietą. Turnyre vidutiniškai pelnė po 14,7 taško, atkovojo po 9,5 kamuolio per rungtynes ir buvo išrinktas į geriausių čempionato žaidėjų penketuką.

2017 m. rugpjūtį debiutavo Vokietijos vyrų krepšinio rinktinėje. Vyrų rinktinei atstovavo 2017 m. Europos krepšinio čempionate.

### Dalyvavimas čempionatuose

|}

## Asmeninis gyvenimas
A. Hartenštaino tėvas Florianas taip pat krepšininkas, rungtyniavęs Vokietijos krepšinio lygoje.

## Pasiekimai

### NBA
* NBA čempionas (2025 m.)

### NBA G lyga
* NBA G lygos čempionas (2019 m.)
* NBA G lygos finalo naudingiausias žaidėjas (2019 m.)
* Pirmosios NBA G lygos simbolinės komandos žaidėjas (2019 m.)

### LKL
* LKL čempionas (2017 m.)
* KMT čempionas (2017 m.)

## Išnašos
Cheikh Faye

**Šeichas Fajė** (*Cheikh Serigne Faye*; g. 1999 m. sausio 27 d.) – futbolininkas iš Senegalo, dešiniojo krašto gynėjas arba saugas.

## Karjera
Futbolininko karjerą pradėjo gimtinėje. Rungtyniavo Diambars klube (Senegalas).

### FK Liepāja
Nuo 2023 m. vasaros priklausė FK Liepāja (Latvija). Per du sezonus sužaidė 35 rungtynes Latvijos aukščiausioje lygoje (Virsliga).

### Alytaus „Dainava“
2025 m. vasario 1 d. tapo žinoma, kad futbolininkas atstovaus Alytaus „Dainavai“.

2025 m. vasario 28 d. oficialiai debiutavo Lietuvoje A lygos rungtynėse prieš „Kauno Žalgirį“. Varžovai nugalėjo alytiškius rezultatu 3-1. Futbolininkas rungtynes pradėjo startinėje sudėtyje, o 65 minutę buvo pakeistas.

2025 m. rugpjūčio 30 d. pelnė pirmąjį savo įvartį A lygos rungtynėse prieš Vilniaus „Riterius“. Susitikimą pradėjo kaip atsarginis, 59 min. pasirodė po keitimo vietoje Juozo|Lubo, o rungtynių pabaigoje (90+1 min. pasižymėjo pelnydamas įvartį. Varžovai nugalėjo alytiškius rezultatu 2-1.

## Statistika
; A lygos statistika

Spalvų reikšmės:
:  rungtyniavo A lygoje;

## Pasiekimai
; TBA

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Nikoloz Chikovani

**Nikolozas Čikovanis** (*ნიკოლოზ ჩიქოვანი*; g. 2005 m. kovo 1 d.) – futbolininkas iš Sakartvelo, kairiojo krašto gynėjas.

## Karjera
Futbolininko karjerą pradėjo gimtinėje. Kitados priklausė Dinamo Tbilisi jaunimo komandoms, atstovavo Tbilisio „Dinamo“ akademijai.

### FK „Sioni“
Nuo 2023 m. rungtyniavo „Sioni“ klube (Sakartvelas). Antroje nacionalinėje lygoje sužaidė dvidešimt septynerias rungtynes.

### FK „Liepāja“
Nuo 2024 m. vasaros priklausė FK Liepāja (Latvija). Sužaidė trejas rungtynes Latvijos aukščiausioje lygoje (Virsliga).

### DFK „Dainava“
2025 m. vasario 1 d. tapo žinoma, kad futbolininkas nuomos pagrindais atstovaus Alytaus „Dainavai“ iki sezono pabaigos.

2025 m. kovo 30 d. debiutavo A lygos rungtynėse prieš Vilniaus „Žalgirį“. Futbolininkas pasirodė startinėje sudėtyje ir žaidė iki finalinio švilpuko. Žalgiriečiai tik paskutinėmis rungtynių akimirkomis palaužė alytiškius ir iškovojo pergalę minimaliu rezultatu 1-0.

### FC „Rustavi“
Nuo 2026 m. sezono priklausė „Rustavi“ klubui (Sakartvelas). 2026 m. kovo 7 d. debiutavo Erovnuli Liga rungtynėse prieš Kutaisio „Torpedo“. Susitikimą pradėjo startinėje sudėtyje ir žaidė iki finalinio švilpuko. „Rustavi“ futbolininkai minimalia persvara 1–0 palaužė varžovus.

## Statistika
; A lygos statistika

Spalvų reikšmės:
:  rungtyniavo A lygoje;

## Pasiekimai
; TBA

## Rinktinės
Kitados buvo kviečiamas į Sakartvelo jaunimo rinktines. 

2023 m. spalio 17 d. atstovaudamas Sakartvelo U-17 komandai žaidė prieš Lietuvos U-17 rinktinę. Susitikimas baigėsi lygiosiomis 1-1. Rungtynes pradėjo ant atsarginių suolelio, o aikštėje pasirodė po keitimo 66 minutę.

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Vytautas Šulskis

**Vytautas Šulskis** (g. 1988 m. rugpjūčio 8 d.) – Lietuvos krepšininkas, rungtyniavęs sunkiojo arba lengvojo krašto puolėjo pozicijose.

Vaikystėje išvyko į JAV, lankė Geinsvilio (Florida) „The Rock of Gainesville“ vidurinę mokyklą, 2007–2011 m. žaidė už Jangstauno valstijos universiteto (Jangstaunas, Ohajas) komandą „Penguins“. Grįžęs į Lietuvą sudarė vienerių metų kontraktą su Kauno „Žalgiriu“, bet vėliau persikėlė į „Nevėžį“. Beveik visą savo karjerą Vytautas Šulskis praleido vidutinio pajėgumo LKL komandose, 2015–2016 m. atstovaudamas Prienų-Birštono „Vytautui“ tapo LKL MVP. 2017 m. trumpai rungtyniavo Libane. Nuo 2023 m. persikėlė į NKL lygoje besivaržančią Marijampolės „Sūduvą“.

Varžėsi 3x3 krepšinio komandoje „Mantinga“.

## Pasiekimai
* LKL sezono MVP: 2016 m.

## Šaltiniai
Anykščių šilelio lynų tiltas

**Anykščių šilelio lynų tiltas** – metalinis pėsčiųjų ir dviračių tiltas, ant lynų pakabintas per Šventąją, Anykščių šilelyje, 5 km pasroviui nuo Anykščių. Jungia kairiojo kranto dviračių taką su nauju dešiniojo kranto dviračių taku ir juose esančiais lankytinais objektais. Tilto prieigose kairiajame krante nuo seno išvystyta turistinė infrastruktūra, kur maždaug už 0,3 km pasiekiami Šventieji ąžuolai, Puntuko akmuo, Medžių lajų takas. Dešiniajame krante pažintinis takas Anykščių kryptimi veda pro Karalienės liūną (0,7 km) ir kitas vietas.
 
Lynų tiltui per Šventosios upę statyti pasirinkta tiltų statybos bendrovė „Tilsta“ (darbų kaina – 227 961 eur). Statinys įrengtas baigiantis 2019 m. 

Tilto statybos vėlavo dėl Valstybinei saugomų teritorijų tarnybai neįtikusio rangovų projekto, parengto dar 2009 ar 2010 m. Pakoregavus projektą, atlikta jo ekspertizė dėl pakeistų tilto techninių sprendimų. Specialistai pasirūpino, kad tiltas būtų saugesnis, gražesnis ir ilgiau tarnautų. Anykščių regioninio parko direkcijos tikslas bei uždavinys buvo per vaizdingas vietas nutiesti apie 10 km ilgio dviračių žiedą, kad lankytojas iš Anykščių galėtų atvažiuoti dviračiu, persikelti per upę ir kita puse grįžti.

Dėl saugumo užtikrinimo ir atliekamų remonto darbų naujasis tiltas eksploatacijos pradžioje kurį laiką veikė su pertraukomis. Dėl šių sumetimų buvo uždaromas turistinio sezono įkarštyje 2022 m. („nutrūko du varžtai“), 2023 m.

## Šaltiniai
Svajūnas Airošius

**Svajūnas Airošius** (g. 1971 m. balandžio 12 d.) – Lietuvos krepšininkas, rungtyniavęs gynėjo pozicijoje.

Didžiąją dalį karjeros rungtyniavo gimtosios Klaipėdos „Neptūne“. Po sezono Alytaus „Alitoje“ nuo 2001 m. tęsė legionieriaus karjerą pradžioje Lenkijoje, vėliau Latvijoje ir Estijoje. Karjeros pabaigoje, 2006 m. dirbo Liepojos „Līvu alus“ trenerio asistentu.

Svajūnas Airošius pasižymėjo kaip geras tritaškininkas, 1997 ir 1999 m. laimėjo LKL Snaiperio konkursą. Svajūnui Airošiui priklauso LKL daugiausiai mestų ir pataikytų baudų metimų rekordas – 22 iš 25.

## Šaltiniai
Giedrius Aidietis

**Giedrius Aidietis** (g. 1975 m. kovo 12 d.) – Lietuvos krepšininkas, rungtyniavęs vidurio puolėjo pozicijoje, sporto vadybininkas.

Vilniaus krepšinio mokyklos auklėtinis. Pirmieji treneriai: Leonardas Makauskas, Vytautas Poteliūnas. 1993–1997 m. studijavo Monmuto universitete (N. Džersis, JAV), atstovavo „Hawks“ krepšinio komandai. 1997 m. profesionalo karjerą pradėjo Plungės „Olimpe“. 1999–2000 m. žaidė Vilniaus „Lietuvos ryte“, su šia komanda tapo NEBL ir LKL čempionu. Vėliau tęsė karjerą Rusijoje, Nyderlanduose, Vokietijoje, o 2004 m. baigė Kėdainių „Nevėžyje“.

Giedrius Aidietis rungtyniavo Lietuvos jaunimo rinktinėse. 1989 m. TSRS jaunučių, 1996 m. Europos jaunimo (iki 20 m.) čempionas.

2005–2009 m. Vilniaus „Lietuvos ryto“ krepšinio klubo vadybininkas. Vilniaus „Perlo-MRU“ ekipos direktorius.

## Pasiekimai
* Europos U-20 čempionatas: 1996 m.
* LKL: 2000 m.
* NEBL: 2000 m.

## Šaltiniai
Aidietis

;Aidietis
* Giedrius Aidietis – krepšininkas;
;Aidietytė
* Neringa Aidietytė – lengvaatletė (ėjikė).

Pavardė sutinkama areale Molėtai–Labanoras–Kuktiškės–Linkmenys. Šią pavardę kai kur žmonės taria *Aldiẽtis*. Tai rodo, kad ji greičiausiai bus išriedėjusi iš krikšto vardo  ar panašaus.

## Šaltiniai
Onesimas

**Onesimas** ( – 'naudingas') – Naujojo Testamento veikėjas, apaštalo Pauliaus bičiulis vergas, gyvenęs Kolosuose. Čia jis apiplėšęs savo šeimininką Filemoną ir pabėgęs į Romą. Šventasis.  Gali būti tas pats Onesimas, kurį Ignotas Antiochietis, miręs apie 107 m., mini kaip Antiochijos vyskupą.

Romoje apaštalas Paulius Onesimą atvertė į krikščionybę ir pasiuntė atgal pas šeimininką, įdavęs laišką, pavadintą jo vardu (Laiškas Filemonui). Jame jis maldauja Filemoną priimti pabėgusį vergą kaip „ištikimą ir mylimą brolį“. Paulius siūlosi Filemonui sumokėti viską, ką jo vergas buvo pasisavinęs, ir prisiimti jam padarytą skriaudą. Onesimas grįžo lydimas Tichiko, gabenusio Laišką kolosiečiams.

## Išnašos
Selajaras

**Selajaras** () – sala Indonezijoje, Floreso jūroje, šalia pietvakarinio Sulavesio salos galo, nuo jo skiriama Selajaro sąsiaurio. Kartu su keliomis aplinkinėmis salomis (Pasiu, Bahululangu, Pulasu, Tambulongangu) sudaro Selajaro salyną. Plotas – 666 km². Sala ištįsusi iš šiaurės į pietus 80 km. Paviršius kalnuotas (iki 607 m), bet didesniąją dalį užima lygumos.

2022 m. Selajare gyveno beveik 90 tūkst. gyventojų. Pagrindinė gyvenvietė – Bentengas. Sala patenka į Pietų Sulavesio provinciją. Gyventojai vartoja daugiausia selajariečių kalbą, beveik visi – musulmonai.

Verčiamasi kokoso riešutų rinkimu, kukurūzų, pipirų auginimu, druskos gavyba, jūros agurkų gaudymu.


Rumah di Kampung Tua Bitombang.jpg|Bitombango kaimo architektūra
Apatata, South Selayar Island, Sulawesi (15001561689).jpg|Apatatos kaimas pietų Selajare
Bungalow_on_the_Beach,_Selayar_Island,_Sulawesi_(14999641689).jpg|Kokospalmių giraitė prie paplūdimio
Bajo Selayar.jpg|Selajaro badžai


## Šaltiniai
Assem Marei

**Asemas Achmedas Marei** (, g. 1992 m. birželio 16 d.) – Egipto krepšininkas, žaidžiantis BAL lygoje besivaržančioje Tripolio „Al Ahli“ komandoje.

## Karjera
Karjerą pradėjo Gizos „Zamalek“ komandoje, kurioje rungtyniavo iki 2011 m. kai iškeliavo žaisti koledžo krepšinį Minesotos valstijos universitete.

Dalyvavo 2015 m. NBA naujokų biržoje, tačiau nebuvo pašauktas ir tų pačių metų rugsėjį prisijungė prie Šiaulių „Šiauliai“ komandos. LKL vidutiniškai pelnė po 12,1 taško, atkovojo po 7,5 kamuolio per rungtynes. 2016 m. jo vedama komanda tapo Baltijos krepšinio lygos čempionais.

## Nacionalinė rinktinė
Atstovavo Egipto vyrų krepšinio rinktinei 2011, 2013 ir 2015 m. Afrikos krepšinio čempionatuose. 2013 m. Afrikos krepšinio čempionate jis vidutiniškai atkovojo po 11,6 kamuolio per rungtynes (daugiausiai turnyre) ir buvo išrinktas į simbolinę čempionato komandą.

Taip pat rinktinei atstovavo 2023 m. pasaulio krepšinio čempionate.

## Asmeninis gyvenimas
Jo tėvas Achmedas taip pat krepšininkas, dalyvavęs 1984 m. vasaros olimpinėse žaidynėse, ir buvęs Egipto vyrų krepšinio rinktinės vyr. treneris.

## Pasiekimai

* BAL čempionas (2025 m.)
* BAL atkovotų kamuolių lyderis (2025 m.)

* Pietų Korėjos krepšinio lygos čempionas (2025 m.)

* Turkijos krepšinio lygos naudingiausias žaidėjas (2019 m.)
* Vokietijos krepšinio lygos Visų žvaigždžių rungtynių žaidėjas (2018 m.)
* BBL čempionas (2016 m.)
* LKL atkovotų kamuolių lyderis (2016 m.)

## Išnašos
Adonijas

**Adonijas** ( – 'Mano Viešpats yra Jah') – Senojo Testamento personažas, ketvirtasis Izraelio karaliaus Dovydo sūnus (2 Sam 3, 4), kurio jis susilaukė su Hagita.

Po vyresniųjų brolių Amnono ir Abšalomo mirties tapo sosto įpėdiniu. Visgi pirmenybė suteikta jaunesniajam broliui Saliamonui. Nepaisant to, Adonijas, mirštant tėvui, savavališkai pasiskelbė karaliumi. Tuomet Natanas ir Batšeba įkalbėjo Dovydą įsakyti, kad Saliamonas tučtuojau būtų paskelbtas karaliumi ir įvesdintas į sostą. Adonijas pabėgo ir rado prieglobstį prie aukuro (įsitvėrė jo ragų). Saliamonas jam atleido už tokį elgesį su sąlyga, kad šis pademonstruos esąs „vertas vyras“ (1 Kar 1, 5-53). Vėliau Adonijas antrą kartą bandė užgrobti sostą, tačiau buvo suimtas ir nužudytas (1 Kar 2, 13-25).

## Išnašos
Samosiras

**Samosiras** (, bat. *Pulo Samosir*) – sala Indonezijoje, Sumatros salos vidurio šiaurinėje dalyje telkšančiame vulkaniniame Tobos ežere. Patenka į Šiaurės Sumatros provinciją. Sala užima beveik pusę ežero ploto ir vakaruose siaura sąsmauka ties Pangururano miestu jungiasi su Sumatra. Plotas – 630 km². Samosiras yra didžiausia pasaulyje sala saloje ir ketvirta pagal dydį sala ežere. Pačiame Samosire yra nedidelių ežerėlių (vienas jų – su sala).

Samosiro sala vulkaninės kilmės, susidariusi Tobos supervulkano kalderoje. Susidarė prieš 75 tūkst. metų įvykus Tobos ugnikalnio išsiveržimui. Rytuose kalnai iškyla iki 1630 m. Ties sąsmauka stūksantis Doloko kalnas batakų laikomas mitine protėvių buveine. Iki 1906 m. Samosiras faktiškai buvo pusiasalis, bet iškasus kanalą tapo sala.

2020 m. Samosire gyveno 108,9 tūkst. gyventojų, daugiausia batakai tobai. Jie daugiausia krikščionys, ryškūs senųjų tikėjimų elementai. Pagrindinis miestas – Pangururanas. Verčiamasi ryžių, česnakų, daugiagalvių svogūnų auginimu, žvejyba, galvijų laikymu. Plėtojamas turizmas.


COLLECTIE TROPENMUSEUM Si gale gale dans TMnr 20025981.jpg|Samosiro batakai
Lekukan Pulau Samosir.jpg|Kalnai Samosiro saloje
Old Batak Village, Samosir Island, North Sumatra.jpg|Batakų kaimo etnografinis muziejus
Sibea-bea Hill - Samosir Regency, North Sumatra, Indonesia.jpg|Sibea Bea kalva
HKBP Harian, Res. Harian 01.jpg|Naingolano kaimo bažnyčia


## Šaltiniai
Larnakos AEK arena

**Larnakos AEK arena** () – futbolo stadionas Larnakos mieste (rytų Kipras), vakarinėje miesto dalyje, greta GSZ stadiono. Klubo AEK Larnaka ir s namų arena. Stadionas pavadintas AEK klubo tėvo Georgios Karapatakis garbei. Yra 4 žiūrovų tribūnos.

## Istorija

Stadionas pradėtas statyti 2015 m. kaip privatus AEK Larnaka klubo stadionas. Atidarytas 2016 m. spalio 17 d. Kipro pirmenybių rungtynėmis AEK Larnaka – Aris Lemesos, kurias 4-0 laimėjo šeimininkai. Oficialios atidarymo iškilmės įvyko vėliau, lapkričio 27 d. Nuo 2021 m. stadione namų rungtynes žaidžia ir . su kuria 2024 m. čia susitiko .

## Šaltiniai

## Nuorodos
*
Arnas Kazlauskas

**Arnas Kazlauskas** (g. 1976 m. kovo 11 d.) – Lietuvos krepšininkas, rungtyniavęs sunkiojo krašto arba vidurio puolėjo pozicijose.

Vilniaus krepšinio mokyklos auklėtinis. Pirmasis treneris A. M. Rotomskis. Karjerą pradėjo 1994 m. LKAL klube Vilniaus „Žaibas“, bet netrukus perėjo į LKL besivaržiusius „Sakalus“. 1997–2001 m. rungtyniavo Vilniaus „Statyboje“ (persivadino į „Lietuvos rytą“), su šiuo klubu 1999 m. tapo NEBL ir LKL vicečempionu, 2000 m. laimėjo LKL. Vėliau karjerą tęsė užsienyje – Lenkijoje, Austrijoje, Portugalijoje, Ukrainoje, Vengrijoje, Italijoje, Bulgarijoje, Anglijoje. Karjerą baigė NKL.

Lietuvos jaunių rinktinės žaidėjas (1993–1994 m., tapo Europos čempionu).

## Pasiekimai
* LKL: 2000 m.
* Ukrainos krepšinio lyga: 2006 m.
* Vengrijos krepšinio lyga: 2008 m.
* Ukrainos krepšinio taurė: 2006 m.
* Bulgarijos krepšinio taurė: 2009 m.
* Austrijos lygos „Visų žvaigždžių dienos“ tritaškių konkurso laimėtojas: 2003 m.
* Europos jaunių krepšinio čempionatas: 1994 m.

## Šaltiniai
Kai salos

**Kai salos** () – salų grupė Indonezijoje, Molukų salyno rytuose, Bandos jūroje, tarp Aru salų rytuose, Seramo šiaurės vakaruose, Naujosios Gvinėjos Bomberajaus pusiasalio šiaurėje ir Tanimbaro pietvakariuose. Priklauso Molukų provincijai. Pagrindinės salos: Didysis Kai (*Kai Besar*), Mažasis Kai (*Kai Kecil*), Kai Dulahas, Kuro, Tajandu salų spiečiai.

Salynas užima 1438 km² plotą. Didysis Kai kalnuotas, iškyla iki 900 m, krantai skardingi. Daugelį salų juosia seklumos, jose auga miškai pasižymintys vertingos medienos medžiais. Salose auga fikusai, gelžmedžiai, įvairios palmės ir mangrovės. Gyvena šernai, kuskusai. Rifuose gausu jūrinių vėžlių.

2024 m. Kai salose gyveno beveik 219 tūkst. gyventojų. Pagrindinė gyvenvietė – Tualas. Gyventojai daugiausia papuasiškos kilmės, persimaišę su malajais. Vartojamos kėjiečių, bandų kalbos. Dauguma – krikščionys (didesnioji dalis katalikai), yra musulmonų. Banda Elio ir Banda Elato kaimuose (Did. Kai saloje) XVII a. įsikūrė nuo olandų persekiojimų bėgę Bandos salų gyventojai.

Auginami bananai, ryžiai, jamsai, kukurūzai, tabakas. Gyventojai yra įgudę krepšių pynėjai, valčių statytojai, medžio drožėjai. Eksportuojama kopra, jūrų agurkai, mediena, vėžlių kiautai.


COLLECTIE TROPENMUSEUM Rooms-katholieke goeroe's (onderwijzers) met familie Kai-eilanden TMnr 10000724.jpg|Kai salų gyventojai (~XX a. pr.?)
Tayando Islands.JPG|Tajando salos
Mayor Office Tual.jpg|Tualo merija
Kuur Island (Landsat).JPG|Kuro sala


## Šaltiniai
Tidorė

**Tidorė** () – sala Indonezijoje, Molukų salyno šiaurėje, prie vakarinių Halmaheros krantų, tuojau į pietus nuo Ternatės. Patenka į Šiaurės Molukų provinciją. Plotas – 116 km².

Sala apskrita, vulkaninės kilmės, visą pietinę dalį užima užgesęs Kiematubu ugnikalnis (1750 m). Šiaurinė dalis kalvota, vietomis pakrantėje yra lygumų.

2023 m. Tidorėje gyveno 118 tūkst. gyventojų. Rytinėje pakrantėje yra Tidorės uostamiestis. Gyventojai išpažįsta islamą. Verčiamasi žvejyba, metalo apdirbimu, daržovių auginimu.

Nuo XV a. saloje gyvavo galingas Tidorės sultonatas, klestėjęs iš prekybos prieskoniais. 1521 m. Tidorės miestą sugriovė portugalai, o 1578 m. čia įkūrė savo tvirtovę. Vėliau tidoriečiai sudarė sąjungą su ispanais, kurie padėjo sultonatui atsilaikyti prieš olandų remiamą Ternatę. 1654 m. Tidorę galop užkariavo olandai, bet sultonatas nominaliai gyvavo iki XX a. vid., kai Indonezija pasiekė nepriklausomybę.


Ternate07.jpg|Tidorė žvelgiant iš Ternatės
Soasio from Benteng Tohula, Pulau Tidore, The Moluccas (Maluku) (15176607386).jpg|Tidorės miesto dalis Soasio
Fort Torre.jpg|Tidorės fortas
Perkasa Prajurit Kapita -- Djuli Pamungkas DSC03134.jpg|Tidoriečių vaikai


## Šaltiniai
Evaldas Žabas

**Evaldas Žabas** (g. ) – buvęs Lietuvos krepšininkas, žaidęs įžaidėjo pozicijoje.

## Profesionali karjera
Žabas persikėlė į Kanadą būdamas 15 metų. 2007 m. baigęs mokslus, kelerius metus žaidė Europoje, daugiausia Didžiosios Britanijos krepšinio lygos Plimuto „Raiders“ ir Švedijos krepšinio lygos Jemtlando „Basket“ klubuose (pastarajame buvo komandos ir lygos lyderis pagal pelnomus taškus – pelnė 21,9 taško per rungtynes).

2013 m. grįžo į Kanadą ir rungtyniavo Bramptono „A’s“ debiutiniame sezone. 2014 m. pasirašė sutartį su Panevėžio „Lietkabeliu“.

2016 m. gruodžio mėn. sudarė sutartį su Pasvalio „Pieno žvaigždėmis“.

## Nacionalinė rinktinė
Žabas atstovavo Lietuvai 2008 m. Europos jaunimo (U-20) krepšinio čempionate ir iškovojo sidabro medalį.

## Pasiekimai

### LKL

* LKL „Visų žvaigždžių“ rungtynių žaidėjas (2015 m.)

## Išnašos

## Nuorodos
* Evaldo Žabo profilis „BasketNews“
* Evaldo Žabo profilis „EuroBasket.com“
* Evaldo Žabo profilis „LKL.lt“
* Evaldo Žabo profilis „Proballers“
Avalonija

**Avalonija** – paleozojaus eros kontinentas, susidaręs ordovike, kai atsiskyrė nuo Gondvanos. Ankstyvojo silūro periodu prisišliejo prie Baltikos, o Laurentijos dalimi tapo silūro–ankstyvojo devono periodu.

Į Avaloniją pateko dalis dabartinės Europos (Airijos pietryčiai, Velsas, Anglija, Vakarų Europos šiaurė, kaip antai Belgijos Ardėnai, Prancūzijos ir Vokietijos šiaurė bei Lenkijos šiaurės vakarai) ir Šiaurės Amerikos (Niufaundlandas).

Kontinentas pavadintas pagal Avalono pusiasalį, esantį Niufaundlando saloje.

## Išnašos
Paulius Petrilevičius

**Paulius Petrilevičius** (g. ) – Lietuvos krepšininkas.

## Profesionali karjera
Savo karjerą pradėjo Regionų krepšinio lygoje Birštono „Jazz-Diremta“ ekipoje.

2015 m. rugsėjo 16 d. sudarė trejų metų „1+2“ kontraktą su Utenos „Juventus“, tačiau paliko klubą vos po kelių mėnesių.

2016 m. prisijungė prie Kėdainių „Nevėžio“. 2019 m. liepos mėn. pasirašė sutartį su Pasvalio „Pieno žvaigždėmis“. 2020 m. Petrilevičius pratęsė sutartį su Pasvalio klubu.

2022 m. rugpjūčio 9 d. sugrįžo į gimtojo miesto klubą „Nevėžį“.

2022 m. gruodžio 1 d. Petrilevičius nutraukė sutartį su Kėdainiais ir prisijungė prie Lenkijos krepšinio lygos Bydgoščiaus „Astoria“ ekipos.

2023 m. papildė Rumunijos krepšinio lygos Bukarešto „Rapid“ gretas. 2024 m. liepos 29 d. persikėlė į Oradijos „CSM“ ir prisijungė prie Donato Tarolio, kuris taip pat žaidžia šioje komandoje.

## Išnašos

## Nuorodos
* Pauliaus Petrilevičiaus profilis „BasketNews“
* Pauliaus Petrilevičiaus profilis „EuroBasket.com“
* Pauliaus Petrilevičiaus profilis „LKL.lt“
* Pauliaus Petrilevičiaus profilis „Proballers“
Sonsoroliečiai

**Sonsoroliečiai** (*Sonsorol, Sonsorol-Tobi*) *–* nedidelė Mikronezijos tauta, daugiausia gyvenanti Palau, Sonsorolio saloje, kiek mažiau – Marianos Šiaurinėse Salose, taip pat – Kororo mieste bei Ečango kaime. Seniau gyveno ir Meriro saloje. Vartoja sonsoroliečių ir palaujiečių kalbas, dauguma kalba ir angliškai. Lingvistiškai giminingi tobiečiams, o kultūriškai – karolinams. Tikintieji – krikščionys katalikai. Nežinoma, kokią religiją sonsoroliečiai išpažindavo prieš kolonizaciją.

Sonsorolio sala buvo apgyvendinta mažiausiai prieš 500 metų. Etnografinės informacijos apie tautą paliko 1710 m. salą atradęs Chosė Somera. Pasak jo, jų aprangą sudarė prijuostė, apsiaustas ir kūgio formos skrybėlė, kuri labai priminė skrybėlę, nešiotą karolinų.

## Šaltiniai